Не напълно ясно къде е създаден Бородинският хляб, но съществуват няколко митове за това. Най-вероятният е, че хлябът е замесен за първи път от монахини от женския Спасо-Бородинският манастир, близо до с. Бородино, Московска област, в близост до който е водена Бородинската битка на руската армия срещу император Наполеон Бонапарт, през 1812 година. Хлябът бил приготвен като поменен хляб поръчан от вдовицата на убития генерал Александър Тучков. Твърди се, че в близост до манастира имало собствена пекарна, където за първи път е разработена рецепта за този погребален хляб – черен, с посипани върху му семена от кориандър (символ на шрапнелите от които загинал генерала).